**Алтын күз**

Күз-молшылықтың, байлықтың, берекенің айы. Қырман басы тазаланып, бау-бақша жиналып, құс базары тарқайтын кез. Балалардың күз туралы түсінігін кеңейтіп, табиғатты аялауға, әсемдікті көре білу, сезінуге тәрбиелеу мақсатында "Қуаныш" шағын орталығында "ҚОШ КЕЛДІҢ БЕРЕКЕЛІ-МЕРЕКЕЛІ АЛТЫН КҮЗ" атты ертеңгілігіміз өтті. Балабақшаның іші мерекеге сай түрлі -түсті шарлар, жапырақтармен безендірілді. Ертеңгілігімізге ата-аналар және мектеп ұжымы қатысты. Ата-аналардың көмегімен бүлдіршіндерімізге күз мерекесіне арнап сәнді саңырауқұлақтар киімдері тігілді.

Бүлдіршіндер Алтын күзге арналған "Алтын күз", "Жау-жау жаңбыр" атты әнін шырқап, келген ата-аналарды, ұстаздар қауымын тәнті етті.

Балабақшаның әсем қыздары өздерінің "Қолшатыр" биін билеп, келген қауымға ұсынды.

Біздің тобымыз аралас болғандықтан әр түрлі жастағы балалар бар. Дегенмен, соған қарамастан балалар белсенді қатысты, бәрі бір топ болып "Саңырауқұлақтар" биін биледі. Келен қонақтармен ойындар ойнатылып, жұмбақтар жасырылды.

Ата-аналардың демеушілігімен балаларға арналып түрлі жемістерден үстел дайындалды. Ата-аналар тарапынан Уакаева Гүлнар Қадесқызы сөз сөйлеп, тәрбишілерге ризашылығын білдірді. Біздің ойымызша қойған мақсатымыз жүзеге асты.

 Алтын күз мерекесі әрбір жанға құт пен береке, ырыс пен табыс әкелсін демекпіз!

Тәрбиешілер: А.К.Жакишева . А.А.Мейрамова